Sauti za Busara

Sauti za Busara ni tamasha maalumu la muziki wa Kiafrika, linalofanyika kila mwaka kuanzia mwezi Februari huko Zanzibar, Tanzania. Limeelezwa kuwa tamasha kubwa la muziki katika ukanda wa Afrika ya Mashariki. Tamasha hilo linachangia ukuaji na weledi wa sekta ya ubunifu katika kanda; hutoa fursa za kujifunza, ajira, na kuitangaza Zanzibar kimataifa kama kivutio cha utalii.

Vipengele muhimu vya tamasha hilo ni pamoja na: fursa za kutumbuiza, tamasha hutoa nafasi kwa wasanii wa ndani na wa kimataifa kutumbuiza katika steji moja. Wasanii wachanga hujifunza na kupata uzoefu kutoka kwa msanii wakongwe. Kuandaa warsha mahususi kuhusu mada zinazohusu ukuzaji wa taaluma, haswa kushughulikia mahitaji ya wasanii wa ndani na wanaochipukia. Kuanzisha makao makuu ya tamasha ambapo wasanii, wataalamu, na waalikwa kwenye tamasha wanaweza kukutana, kula, kujamiiana na kubadilishana mawazo siku nzima. Kuandaa mikusanyiko rasmi ya baada ya tamasha kwa wasanii, wataalamu, wafanyakazi na waalikwa, kwa ushirikiano na kumbi za ndani. Kubadilishana habari, rasilimali, ushauri na kusaidiana. Kutengeneza mzunguko wa utalii wa kikanda ili kuongeza fursa za ufikiaji wa hadhira kwa wasanii wa ndani, kikanda na kimataifa.

Historia
Tamasha la Sauti za Busara lilizinduliwa mwaka wa 2003 ili kukuza na kuthamini utajiri na utofauti wa muziki kutoka ukanda wa Afrika Mashariki. Kwa miaka mingi tamasha hili limekua na kubadilika. Lengo lake bado liko kwenye muziki wa Afrika Mashariki lakini kwa miaka kadhaa limekuwa likijumuisha muziki kutoka kanda nyingine za bara na kutoka kwa Waafrika wanaoishi nje ya Afrika pia.

Tanbihi

Jamii:Matamasha ya muziki nchini Tanzania
Jamii:Vivutio vya kitalii Zanzibar
Jamii:Matamasha nchini Tanzania